Laan van Heemstede 40, 别墅 在 Puttershoek
€ 1.495.000 买方成本 6 347m² 2.485m² 1503m³ 多规格
机械通风, 卷闸门, 警报 Op die altaar van ‘politieke korrektheid’ | Maroela Media
Op die altaar van ‘politieke korrektheid’
Ernst Nolte. Foto: Facebook.
Verlede week is die Duitse historikus Ernst Nolte in Berlyn oorlede. Die gemiddelde leser sal sy naam nie ken nie – maar moenie ophou lees nie, want al was dit slegs by implikasie, was sy werk nogal van belang vir Suid-Afrika.
Dit gaan om die vraag hoe die geskiedenis bekyk moet word. Moet die heersende openbare mening – politieke korrektheid, as jy wil – bepalend wees, of kan die historikus ook (uiteraard binne die grense van die akademiese wetenskaplike reëls) daarteen ingaan?
Nolte was bekend vir sy baanbrekende werk Der Faschismus in Seiner Epoche (1963) – “Die Fascisme in sy Tydsgewrig”. Dit was ’n vergelykende studie van die Duitse nasionaal-sosialisme, die Italiaanse fascisme en die Franse vooroorlogse beweging Action Française, wat ’n soortgelyke ideologie gehuldig het. Daarmee het hy die nasionaal-sosialisme bo ’n unieke Duitse karakter uitgelig en as ’n internasionale ideologie, verbonde aan ’n era, vertolk.
Hiermee het Nolte al ’n taamlike debat uitgelok. Dit sou ewenwel tot 1986 duur voordat hy die knuppel in die hoenderhok gegooi het met ’n artikel in die Frankfurter Allgemeine Zeitung, wat verskyn het onder die titel Die Geschichte die nicht vergehen will – “Die geskiedenis wat nie wil verbygaan nie”.
Daarin het hy, sterk vereenvoudig, twee verwante stellings (eintlik meer vrae of teorieë) gemaak.
Een: Adolf Hitler en sy Nazi’s se massamoord op die Jode, ’n geskatte 6 miljoen mense, is nie uniek in die 20ste-eeuse wêreldgeskiedenis nie. Dit kan vergelyk word met die miljoene wat Josef Stalin en sy kommuniste doodgemaak het.
Twee: Die Nazi-misdade was ’n reaksie op wat onder Stalin in die Sowjetunie gebeur het. In sy ingewikkelde Duitse sinskonstruksies het hy dit só gestel: “Dit is ’n opvallende leemte in die literatuur oor die nasionaal-sosialisme dat hulle nie weet of nie wíl weet in welke mate alles wat die Nazi’s later gedoen het, met die enkele uitsondering van die tegniese vooruitgang van die vergassing, reeds in ’n omvangryke literatuur in die vroeë twintigerjare beskryf is nie: Massadeportasies en -beskietings, foltering, doodskampe, uitwissing van ganse groepe volgens bloot objektiewe kriteria, openbare eise vir die vernietiging van onskuldige, maar as ‘vyandelik’ geagte mense.”
Die Goelag-argipel was die “logiese en feitelike voorganger” van die Holocaust en “oorspronkliker” as laasgenoemde, het hy betoog.
Onthou, dit was skaars 30 jaar ná die Tweede Wêreldoorlog, en die letsels en gepaardgaande skuldgevoel onder die Duitsers was nog ver van genees. En dus het dit ’n enorme storm van verontwaardiging uitgelok.
Die teenaanval is gelei deur die filosoof Jürgen Habermas, gevolg deur die historici Heinz August Winkler, Walter Laqueur en Hans-Ulrich Wehler. Hul aanklag was dat Nolte nie alleen feitelik verkeerd was nie, maar dat hy die Nazi’s se misdade “verontskuldig” het.
Die felle debat, bekend as die Historikerstreit, het nie slegs oor die verlede en die geskiedwetenskap gegaan nie. Onderliggend daaraan was linksgesinde akademici se ongemaklikheid met die konserwatiewe rigting wat die Wes-Duitse regering onder die Christen-demokratiese bondskanselier Helmut Kohl – wat die bewind in 1982 van die gematig-linkse sosiaal-demokrate afgeneem het – ingeslaan het. Die aanklaers teen Nolte was bevrees dat Duitsland weer na ’n Hitler-agtige diktatuur kon afgly, en Nolte se “verontskuldiging” van die volksmoord op die Jode was ’n simptoom daarvan, het hulle gevrees.
Nolte se belangrikste ondersteuner was die historikus Martin Broszat (oorlede in 1989). Broszat het daarvoor gepleit dat die Nazi-tyd “gehistoriseer” word – met ander woorde, dat dit met minder emosie en meer nugterheid benader word, dat dit met dieselfde akademiese objektiwiteit en instrumente as enige ander tyd behandel word.
Meer as 30 jaar later het die emosie van 1986 drasties verswak. Die konsensus onder historici nou is dat Nolte in bepaalde opsigte oordryf het in sy stelling dat die nasionaal-sosialisme ’n reaksie op die kommunisme was.
Hitler het sy idees op sy eie ontwikkel; die Sowjetunie het nie werklik ’n rol daarin gespeel nie. Wat wel die geval is, is dat Nazi’s die Sowjetunie se stelsel van totalitêre diktatuur, die massale verdrukking en konsentrasiekampstelsel, met belangstelling bestudeer, nagevolg en vervolmaak het.
Wat Nolte se tweede stelling betref, dit word deesdae taamlik algemeen aanvaar. Die laaste stuiptrekking van verset hierteen was die teenstand in die jare negentig teen ’n uitdagende stelling van die Franse historikus Stéphane Courtois in sy gerugmakende Livre Noir du Communisme (“Swartboek van die Kommunisme”): “Die hongerdood van ’n Oekraïense kleinboerekind wat willens en wetens uitgehonger is deur die Stalinistiese regime ‘weeg op’ teen die hongerdood van ’n Joodse kind uit die ghetto van Warschau wat uitgehonger is deur die Nazi-regime.”
En inderdaad, in die beskouings wat in die Europese media na aanleiding van Nolte se dood verskyn het, word erken dat die heftige emosie waarmee hy destyds verketter is – iets wat hom diep seergemaak het – oordrewe was. Nolte was nie foutloos nie, maar die beskuldigings dat hy by implikasie een van die gruwelikste misdade van die ganse geskiedenis verskoon het, was hopeloos foutief.
Wat sê dit vir ons in Suid-Afrika?
Reeds sedert die jare sewentig en tagtig het die ANC/SAKP ’n bepaalde narratief oor die Suid-Afrikaanse geskiedenis begin opstel, waarvan ’n mens die ontwikkeling duidelik in hul publikasies kan volg. Dis ná 1990, toe hulle uit ballingskap teruggekeer het, met krag verder ontwikkel.
Dit kom daarop neer dat apartheid ’n unieke misdadigheid in die wêreldgeskiedenis het, ’n wisselvorm van die nasionaal-sosialisme en ’n misdaad teen die mensdom was, en dat hulle self die toppunt van moraliteit en beginselvastheid was. Dié narratief is in effens verwaterde vorm deur die Waarheids-en-Versoeningskommissie oorgeneem (iets waaroor aartsbiskop Desmond Tutu vandag moontlik enigsins skaam voel).
Wyk ’n mens hiervan af, word jy – net soos Ernst Nolte en Martin Broszat destyds – by wyse van spreke tot die hel verdoem. Selfs ’n senior kollega uit eie kring, wie se naam ek maar nie sal noem nie, het my aan die begin van die eeu in die koerant gerepudieer toe ek gepleit het dat die geskiedenis van apartheid “gehistoriseer” moet word.
Daar is historici wat hulle nie laat intimideer nie. Die belangrikste daarvan is ongetwyfeld Hermann Giliomee, wat in sy monumentale werk oor die Afrikaners en elders ’n nugter vertolking, gelei deur die eise van die historiese wetenskap, handhaaf.
Selfs hy is op die altaar van politieke korrektheid geplaas.
Uiteindelik draai die wiel egter. Dit moet natuurlik nie só ver draai dat apartheid – en die nasionaal-sosialisme – wérklik verskoon word nie. Maar Ernst Nolte het ons, met sy foute en al, geleer dat ’n mens jou nie deur emosie en politieke korrektheid (links én regs!) moet laat lei nie.
Duitsland geskiedenis Nazi politiek
Amerikaanse verkiesing in die pylvak
Dinge soos die potloodtoets wat nou weer tydens Solidariteit se besoek aan die VN opgerakel word is vir my vreemd. Nêrens het ek iemand teë gekom wat dit ondergaan het nie. Wat wel snaaks is dat die ANC die bruinmense weer benadeel soos in die saak teen korrektiewe dienste maar daarvan sê hulle niks nie.
‘n Potlood sal in enigiemand se hare vassit wat dig of lank genoeg is ongeag sy velkleur. So sekere rock kunstenaars van ouds sou almal as swart geklassifiseer kon word want die potlood sou in sy boskasie bly sit het en baie mense van ander kleure as wit dra hul hare nog altyd so kort dat hy of sy die potlood toets met gemaklik sou slaag !! Ek vermoed die potlood toets is ‘n wolhaar storie..
Chris Lombard · 3 jare gelede
Woorde het betekenis, en selfs die term “polities korrek”, is polities korrek. Die werklike woord wat ons moet gebruik is sensuur. Nou wel nie altyd deur die staat nie, maar deur die gemeenskap. Sekere idees, woorde word taboo, en n persoon wat hierdie idees of woorde wil gebruik betaal gewoonlik n duur sosiale prys in die vorm van verlies aan sosiale status.
Die rede vir die sensuur is gewoonlik om n ideologie te promulveer sonder dat die teenkant behoorlik argumenteer kan word en daar is altyd bitter min mense wat bereid is om die prys te betaal.
Tiaan · 3 jare gelede
Truth is like poetry and nobody likes poetry.
Leopold hier lewer jy ‘n waardevolle stuk kommentaar. Die verlede het nie meer ‘n stem nie en word nie teen die historiese Afrikaner verlede beoordeel nie en word die goeie saam met die skottelgoed water in die riool afvoerpyp gegooi. Soveel leuns word deur die huidige meerderheid aan die werklike historiese verlede geheg dat dat selfs ons eie mense, en om nie eers te praat van ons Jongmense nie, nie weet waar oor alles gegaan het nie en glo hulle wat vir hulle opgedis word! Gelukkig het ons mense soos Hermann Gillomee, Herman Toerien en jy self wat bereid is om die waarheid te vertel en daaroor te skryf. Groete.
Baie dankie. Julle almal se kommentaar sowel as Leopold se artikel is uitstekend!
Hopelik vreet die monster wat “politiese korrektheid”, oftewel sensuur is, homself op. Reeds is daar reeds ‘n kanteling, onder meer agv die einde van “Indiversalisme” of dan die doods- stuiptrekkings daarvan-sien prof Koos Malan se artikel oor “indiversalisme”. Hopelik begin mense nou weer te ontdek ‘n hernieude waardering vir hul unieke taal en kulturele waardes saam met die besef dat dit destyds voldoende was EN STEEDS is vir ‘n moderne en trotse bestaan. Die begin hiervan word reeds waargeneem in die opkoms van “polities onortodokse” partye in Frankryk en Duitsland -sien National Front. Dus, ‘n hernieude trots op Westerse Waardes, die terugkeer na christelik godsdienstige waardes en leefstyle (sien ook die onlangse FAK konsert gereel ook deur Afriforum by die voortrekkermonument in Pretoria)en die vooropstelling van kulturele gemeenskapswaardes (insl. minderheids gemeenskap waardes) Hierby kan ook ingesluit word die merkwaardige opkoms van AFRIFORUM EN SOLIDARITEIT en hul filiale!
JC. Nou praat jy. Ek is dankbaar vir mense soos jy.
Ek het so paar jaar terug ‘n skakel na Wikipedia se artikel (in Engels) oor Apartheid gevolg. Wat my opgeval het, is die oordadige gebruik van emosionele taal waarin die artikel geskryf is. Ek het daardie woorde verwyder, sonder om aan die inhoud te raak. Binne ‘n dag was dit terug verander en my IP adres is in die bespreking uitgelig sodat almal kon sien dat iemand probeer het om die “gruwels van aprartheid” sagter te laat klink.
Op daardie selfde artikel het ek later uitgebrei op ‘n bestaande paragraaf oor stakings en massaopstande, en uitgewys hoe daardie kultuur vandag voortduur. My paragraaf is binne ure verwyder en is met ‘n paragraaf “Legacy of Apartheid” vervang waarin plaasmoorde vandag voor blankes se deur gele word.
Geskiendenis is nie waardevry nie, reg en verkeerd word nie deur feite bepaal nie, maar deur die diegene wie die massas aan die neus lei.
Terloops, is volksmoord minder erg, of selfs ‘n geringe geskiedkundige gebeurtenis, wanneer 27000 Boere vroue en kinders die slagoffers is? As mens na die literatuur kyk, blykbaar ja.
Beste Loeis, die nuutste navorsing wys selfs dat 34 000 Afrikanervroue en kinders in die konsentrasiekampe in die jare 1900-1902 dood is. Die verskil is darem, eerlikheidshalwe, dat die Britte – anders as die Duitsers met die Jode – nie doelbewus en met voorbedagte rade ‘n hele bevolkingsgroep tot die laaste man probeer uitmoor het nie. Dit nie om die Britte te verskoon nie, dis net terwille van historiese akkuraatheid. Lekker dag.
Loeis, uitstekende kommentaar. Ek stem saam met jou insig.
Loeis, oulik man! So ‘n bek moet jem kry!!
Theuns, dankie vir jou kommentaar, ek waardeer dit opreg.
Brian · 3 jare gelede
Dankie vir n baie insiggewende kommentaar, Loeis.
Gelukkig draai die wiel nou so vinnig dat die leuns van hierdie geskiedenis vinnig verkrummel. Schoppenhouer was reg oor die groot leun. Maak ‘n leun so groot asoontlik en herhaal dit soveel as moontlik en almal sal dit glo. Wel, byna almal.
Die waarheid hoef nie beskerm te word met wette nie, net die leun, en al hoe meer mense glo dit nie meer nie.
Word daar nie maar ook hier in ons eie koerante sensuur toegepas nie, laat net toe wat hulle welgeval, al is dit die waarheid? Net so ‘n effe aanpassing, hier en ‘n woord daar, wat ‘n ander betekenis gee? Ek het al in die verlede skrywes na koerante (Afrikaans) gestuur, dan word my skrywes geredigeer om die koerant se siening te vertolk. Blatant, nie taalversorg nie. By tye verkies hulle om jou net te ignoreer. Ook kommentare. Is dit nie maar subtiel beheer toepas en dit in ‘n rigting manulipileer nie?
Baanbreker historici soos Ernst Nolte is dun gesaai. Mag hy in vrede rus.
Histeriese historici soos Winkler, Laqueur en Wehler wemel egter in hul verontwaardiging.
‘n Mens kan slegs hoop dat ‘n ‘Suid-Afrikaanse Ernst Nolte’ in die toekoms daarin slaag om die Afrikaner in die algemeen, maar verál die verguisde dr. H.F. Verwoerd, met minder emosie en meer nugterheid opnuut voor te stel aan ‘n veroordelende wêreld vol huigelaars met dubbele standaarde.
Ek stem nie saam met prof Scholtz dat Brittanje nie gepoog het om die Afrikaner uit te roei nie. Die sluwe speletjie is steeds aan die gang. Watter taal word hier bevorder en wie lag in die mou? Dit is en was die eerste fyn politieke taktiek om ‘n volk te breek en op hul kniee te hou ook dmv breinspoeling van die omstanders. Regoor die wereld werk die’ plan steeds soos ‘n kernbom. Die ANC se sienswyse is geskoei op die Britse prinsiep van verdagmakery en oordrywing om simpatie te verwek. Kommunisme en sosialisme verdoof die gewete en is nuttige middels om mense te ‘verlam’ wat teestribbel. Hitler se Mein Kampf is ‘n sielkunde handleiding in die’ opsig. Sy jaloesie jeens die Jode se talente en selfgenoegsaamheid lei tot sy weersin in wat hy hul ongure reuk en swak higiene noem. Hitler glo hul prestasies is weens skelmstreke en knoeiery. Hy bou hierdie broeiende haat op tot waar hy op hul uitwissing besluit. Sy volk volg hom geskaakmat en gedwee. Die oersonde, jaloesie, vorm die grondslag vir oorlog en uitwissing, ook in SA en die’ erge pes, sonder ‘n aardse kuur, kan orals skielik weer opvlam.
Sal julle ouens my nie eendag nooi vir ‘n vergadering nie? Ek het almal se kommentaar gelees en dis min dat mens soveel skrywes lees sonder om een te sien wat hom kastig skaam vir die Afrikaner, of die een of ander punt wil maak dat die Afrikaner eintlik n idioot is (Al is hyself n Afrikaner). Al waarmee ek nie saamstem nie is dat ek nie hou van Hermann Gillomee nie. Ek is seker niemand sal my kwalik neem as ons van mekaar verskil nie. Dankie en lekker dag!
Ponie de wet · 3 jare gelede
Ek verstaan nie die bohaai oor apartheid nie. As dit so sleg was kan die regime dit op witmense toepas. Universiteite, skole geriewe net vir swart mense ander slegs vir wittes. N tuisland vir wittes met biljoene rande se ontwikkelings hulp ens ens. Klink nie vir my te sleg nie?